1999/412/EY: Komission päätös, tehty 3 päivänä kesäkuuta 1999, neuvoston asetuksen (ETY) N:o 259/93 41 artiklan 2 kohdan mukaiseen jäsenvaltioiden tietojenantovelvoitteeseen liittyvistä kyselylomakkeista (tiedoksiannettu numerolla K(1999) 1456)



Virallinen lehti nro L 156 , 23/06/1999 s. 0037 - 0046



KOMISSION PÄÄTÖS, tehty 3 päivänä kesäkuuta 1999, neuvoston asetuksen (ETY) N:o 259/93 41 artiklan 2 kohdan mukaiseen jäsenvaltioiden tietojenantovelvoitteeseen liittyvistä kyselylomakkeista (tiedoksiannettu numerolla K(1999) 1456) (1999/412/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1 päivänä helmikuuta 1993 annetun neuvoston asetuksen (ETY) N:o 259/93(1) ja erityisesti sen 41 artiklan 2 kohdan, ottaa huomioon eräiden ympäristöä koskevien direktiivien täytäntöönpanoon liittyvien kertomusten standardoinnista ja järkeistämisestä 23 päivänä joulukuuta 1991 annetun neuvoston direktiivin 91/692/ETY(2) ja erityisesti sen 6 artiklan, sekä katsoo, että (1) asetuksen (ETY) N:o 259/93 41 artiklan 1 kohdassa säädetään, että jokaisen kalenterivuoden lopussa jäsenvaltioiden on laadittava kertomus Baselin yleissopimuksen 13 artiklan 3 kohdan mukaisesti ja lähetettävä se Baselin sopimuksen sihteeristöön ja toimitettava jäljennös komissiolle, (2) asetuksen (ETY) N:o 259/93 41 artiklan 2 kohdassa säädetään, että komissio laatii joka kolmas vuosi näiden kertomusten pohjalta kertomuksen asetuksen täytäntöönpanosta yhteisössä ja sen jäsenvaltioissa, (3) asetuksen (ETY) N:o 259/93 41 artiklan 2 kohdassa säädetään, että komissio voi pyytää kertomuksensa laatimista varten lisätietoja direktiivin 91/692/ETY 6 artiklan mukaisesti, (4) seuraava kolmivuotiskertomus kattaa vuodet 2000 - 2002, ja (5) tässä päätöksessä säädetyt toimenpiteet ovat direktiivin 91/692/ETY 6 artiklan mukaisesti perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään tämän päätöksen liitteenä oleva kyselylomake, joka liittyy asetukseen (ETY) N:o 259/93. 2 artikla 1. Jäsenvaltioiden on käytettävä liitteenä olevaa kyselylomaketta tietojen antamisessa komissiolle vuosittain sen lisäksi, että niillä on asetuksen (ETY) N:o 259/93 41 artiklan 1 kohdassa säädetty velvoite toimittaa komissiolle jäljennös Baselin yleissopimuksen 13 artiklan 3 kohdan mukaisesta vuosittain annettavasta kertomuksesta. 2. Kyselylomakkeella annettavat vuosittaiset tiedot on toimitettava edellisen kalenterivuoden osalta kunkin kalenterivuoden loppuun mennessä. Kyselylomakkeen perusteella laadittava ensimmäinen kertomus sisältää vuoden 2000 tiedot, ja se on annettava ennen vuoden 2001 loppua. 3 artikla Tätä päätöstä tarkastellaan uudelleen vuonna 2004 niiden kokemusten perusteella, joita saadaan asetuksen (ETY) N:o 259/93 täytäntöönpanosta ja jotka ilmenevät tämän päätöksen mukaisesti kootuista kertomuksista. 4 artikla Tämä päätös on osoitettu kaikille jäsenvaltioille. Tehty Brysselissä 3 päivänä kesäkuuta 1999. Komission puolesta Ritt BJERREGAARD Komission jäsen (1) EYVL L 30, 6.2.1993, s. 1. (2) EYVL L 377, 31.12.1991, s. 48. LIITE >PIC FILE= "L_1999156FI.003902.EPS"> >PIC FILE= "L_1999156FI.004001.EPS"> >PIC FILE= "L_1999156FI.004101.EPS"> >PIC FILE= "L_1999156FI.004201.EPS"> >PIC FILE= "L_1999156FI.004301.EPS"> >PIC FILE= "L_1999156FI.004401.EPS"> >PIC FILE= "L_1999156FI.004501.EPS"> >PIC FILE= "L_1999156FI.004601.EPS">